วิดีโอเกมจำลองการบินต่อสู้ ค.ศ. 2017

***ฟลายอิงไทเกอส์: แชโดส์โอเวอร์ไชนา*** (อังกฤษ: *Flying Tigers: Shadows Over China*) เป็นวิดีโอเกมจำลองการบินต่อสู้ ที่พัฒนาและเผยแพร่โดยเอซแมดดอกซ์ ซึ่งวางจำหน่ายสำหรับไมโครซอฟท์ วินโดวส์ ในเดือนพฤษภาคม ค.ศ. 2017 และสำหรับเอกซ์บอกซ์วันในเดือนมกราคม ค.ศ. 2018 เกมดังกล่าวอิงจากหน่วยพยัคฆ์บินซึ่งเป็นฝูงบินอาสาสมัครที่ปกป้องจีนจากญี่ปุ่นในสงครามโลกครั้งที่สอง เกมนี้นำเสนอผ่านทั้งมุมมองบุคคลที่หนึ่งและมุมมองบุคคลที่สาม การศึกผู้เล่นเดี่ยวมีภารกิจหลายอย่างให้ผู้เล่นทำให้สำเร็จ ส่วนองค์ประกอบแบบหลายผู้เล่นช่วยให้ผู้คนมากถึง 16 คนมีส่วนร่วมในการเล่นเกมทั้งแบบร่วมมือกันและชิงชัยกัน

สำหรับการเปิดตัวเกม ทางเอซแมดดอกซ์ได้จัดเตรียมเกมเวอร์ชันพิเศษที่มีซาวด์แทร็กและเนื้อหาที่ดาวน์โหลดได้ เกมดังกล่าวได้รับการวิจารณ์ที่หลากหลายจากนักวิจารณ์ ซึ่งโดยทั่วไปแล้วจะเห็นชอบรูปแบบการเล่นและการควบคุม แต่มีความเห็นต่างกันในเรื่องการบรรยายและประสิทธิภาพทางเทคนิค

รูปแบบการเล่น
-------------

*ฟลายอิงไทเกอส์: แชโดส์โอเวอร์ไชนา* เป็นวิดีโอเกมจำลองการบินต่อสู้ ที่เล่นจากมุมมองบุคคลที่หนึ่งหรือบุคคลที่สาม โดยผู้เล่นเข้าควบคุมสมาชิกของหน่วยพยัคฆ์บิน ซึ่งเป็นกองบินอาสาสมัครที่ได้รับคัดเลือกจากกองทหารจีนเพื่อช่วยต่อสู้กับญี่ปุ่นในช่วงสงครามโลกครั้งที่สอง เกมดังกล่าวมุ่งเน้นไปยังยุทธการที่สมรภูมิ จีน พม่า อินเดีย และมีภารกิจที่อิงจากยุทธการทางประวัติศาสตร์จริง เช่น ยุทธการที่โกรกธารสาละวิน, การบุกครองมาลายา รวมถึงการทิ้งระเบิดย่างกุ้ง

การศึกผู้เล่นเดี่ยวประกอบด้วยภารกิจทั้งหมด 12 ภารกิจ โดยมีวัตถุประสงค์หลายอย่างในแต่ละภารกิจ ทำให้ผู้เล่นสามารถสวมบทบาทเป็นเจ้าหน้าที่เครื่องบินขับไล่, เครื่องบินทิ้งระเบิด, ทหารลาดตระเวน, พลปืน และกู้ภัย โดยวัตถุประสงค์แตกต่างกันไปตั้งแต่การทิ้งระเบิดในสนามบินของศัตรู, การทิ้งตอร์ปิโดใส่เรือรบ หรือการยิงเป้าเป้าหมายภาคพื้นดิน การยิงและทำลายเป้าหมายเป็นกลไกสำคัญในเกม ซึ่งภารกิจยังเน้นที่กลยุทธ์การต่อสู้ องค์ประกอบของโหมดเล่นคนเดียวยังมีโหมดอื่น ๆ อีกหลายโหมด ได้แก่: ด็อกไฟต์ ซึ่งผู้เล่นเลือกเครื่องบิน, ตำแหน่ง และศัตรูจำนวนหนึ่งเพื่อต่อสู้; ฟรีไฟลต์ ซึ่งช่วยให้ผู้เล่นบินได้อย่างอิสระโดยไม่มีวัตถุประสงค์ใด ๆ; และชาลเลนจ์โหมดที่ประกอบด้วยห้าภารกิจที่มีวัตถุประสงค์เฉพาะ รวมถึงการเอาชีวิตรอด, ยึดธง และทำลายศัตรูทั้งหมด

โหมดหลายผู้เล่นออนไลน์สำหรับ*ฟลายอิงไทเกอส์*ช่วยให้ผู้เล่นสูงสุด 16 คนสามารถแข่งแบบร่วมมือกันและชิงชัยกัน องค์ประกอบของผู้เล่นหลายคนมีโหมดเกมห้าโหมด ได้แก่: ด็อกไฟต์ ซึ่งสามารถเล่นได้ฟรีสำหรับเดธแมตช์ทั้งหมด หรือทีมเดธแมตช์; ร็อกเก็ตแบตเทิล ที่ซึ่งผู้เล่น ไม่ว่าจะร่วมมือกันหรือแข่งกัน มีเครื่องบินที่ติดตั้งจรวดที่สามารถสังหารได้ในนัดเดียว; และแฟลกบัสเตอร์ ซึ่งเป็นเกมประเภทยึดธง

ผู้เล่นควบคุมเครื่องบินที่สำคัญในประวัติศาสตร์หลายลำระหว่างการโจมตีเพิร์ลฮาร์เบอร์ โดยรูปแบบการเล่นสามารถดูได้จากมุมมองที่แตกต่างกัน

การตลาด
-------

เอซแมดดอกซ์ได้เปิดเผย*ฟลายอิงไทเกอส์: แชโดส์โอเวอร์ไชนา* เป็นครั้งแรกพร้อมตัวอย่างเมื่อวันที่ 27 มีนาคม ค.ศ. 2015 เกมดังกล่าวได้รับการเปิดตัวผ่านเกมเล่นระหว่างการพัฒนาในสตีมเมื่อวันที่ 19 สิงหาคม ค.ศ. 2015 นอกจากนี้ เกมเต็มได้รับการวางจำหน่ายในระบบไมโครซอฟท์ วินโดวส์ เมื่อวันที่ 29 พฤษภาคม ค.ศ. 2017 ส่วนรุ่นดีลักซ์ประกอบด้วยซาวด์แทร็กและเนื้อหาที่ดาวน์โหลดได้ เช่น ส่วนเสริมของ*พาราไดซ์ไอแลนด์* รวมทั้งแผนที่ และอากาศยานใหม่ ในเดือนตุลาคม ค.ศ. 2017 เอซแมดดอกซ์เปิดเผยว่าเกมดังกล่าวจะวางจำหน่ายสำหรับเอกซ์บอกซ์วัน โดยเปิดตัวผ่านเอกซ์บอกซ์เกมส์สโตร์ในวันที่ 12 มกราคม ค.ศ. 2018 ส่วนซาวด์แทร็กเกมได้รับการเผยแพร่ในแพลตฟอร์มสตรีมมิงเมื่อวันที่ 10 มกราคม ค.ศ. 2019

การตอบรับ
---------

| การตอบรับ |
| --- |
|  |

*ฟลายอิงไทเกอส์: แชโดส์โอเวอร์ไชนา* ได้รับ "บทวิจารณ์แบบผสมหรือระดับปานกลาง" ตามตามเว็บไซต์รวบรวมบทวิจารณ์อย่างเมทาคริติก ส่วนจอห์น วอล์กเกอร์ แห่งเว็บไซต์*ร็อก, เปเปอร์, ช็อตกัน* ตั้งข้อสังเกตว่าเกมนี้ทำให้เขานึกถึงเกม*อะแทกออนเพิร์ลฮาร์เบอร์* (ค.ศ. 2007) จากผู้กำกับบิยอร์น ลอช็อน เช่นกัน ด้านฆาบิเอร์ อาร์เตโร จากเว็บไซต์*ไอจีเอ็น สเปน* รู้สึกว่าเกมนี้เหมาะสำหรับแฟนเกมต่อสู้ทางอากาศอื่น ๆ เท่านั้น และภายในเดือนมกราคม ค.ศ. 2019 ทางเอซแมดดอกซ์ได้ระบุว่าระบุว่ามีการเล่นในระบบเอกซ์บอกซ์วันไปแล้ว 78,750 ชั่วโมง ซึ่งเทียบเท่ากับเก้าปี

รูปแบบการเล่นและการควบคุมได้รับความคิดเห็นในเชิงบวกโดยทั่วไป ซึ่งเดวิด ชลาวิก แห่ง*คลูบิต*ยกย่องความยากการต่อสู้กันของเครื่องบินในเกม ส่วนโอกลีย์แห่งเว็บไซต์*ทรูอะชีฟเมนส์*ชื่นชมรูปแบบการควบคุมที่หลากหลายสำหรับอากาศยานประเภทต่าง ๆ ด้านเฟิร์นจาก*คีนเกมเมอร์*พอใจกับการทิ้งระเบิด แต่ติเตียนรูปแบบการควบคุมของเกม และวอล์กเกอร์แห่งเว็บไซต์*ร็อก, เปเปอร์, ช็อตกัน* พบว่าการตั้งค่าเมาส์และคีย์บอร์ดของเกมนั้นใช้งานง่ายกว่าคอนโทรลเลอร์

การศึกของเกมได้รับปฏิกิริยาที่หลากหลาย โดยมีนักวิจารณ์บางคนยกย่องแนวคิดและอิทธิพลทางประวัติศาสตร์ แต่ติเตียนความซ้ำซากจำเจ ด้านโจ เพเปก แห่งเอกซ์บอกซ์ทาเวิร์นได้ยกย่องการศึกของเกม โดยสังเกตว่าเกมนี้ "เพียงอย่างเดียวก็คุ้มกับค่าเข้าชม แม้จะมีระยะทางสั้น" ส่วนแอนดรูว์ โอกลีย์ จากเว็บไซต์*ทรูอะชีฟเมนส์*ยกย่องความยาวของเกมและความเข้มข้นของภารกิจ และอาร์เตโรจากเว็บไซต์*ไอจีเอ็น สเปน* พบว่าการเล่าเรื่องของเกมนั้นให้ความบันเทิง แม้จะหวังว่าจะมีการปรับแต่งเพิ่มเติม ขณะที่ออสตินจาก*คีนเกมเมอร์*ชื่นชมการสรุปภารกิจสิ้นสุดของเกมเปรียบเทียบภารกิจกับเหตุการณ์จริง แต่สังเกตว่าตัวละครและเรื่องราวไม่ได้ยอดเยี่ยม ทั้งนี้ วอล์กเกอร์แห่ง*ร็อก, เปเปอร์, ช็อตกัน* ชื่นชมบางโหมดเกม แต่รู้สึกว่า "ภารกิจอาร์เคดนั้นไร้เหตุผล" ที่ขัดขวางความถูกต้องของประวัติศาสตร์ ส่วนอเดม ดิเลวา จาก*เอกซ์บอกซ์แอดดิกต์*ได้สะท้อนความรู้สึกที่คล้ายคลึงกัน โดยอธิบายถึงอิทธิพลทางประวัติศาสตร์ว่า "น่าดึงดูดใจ" แต่ติเตียนการดำเนินการของเกม และการ์โลส ซันตัวนา จาก*ดิเอกซ์บอกซ์ฮับ*ตำหนิการทำภารกิจซ้ำ ๆ โดยสังเกตว่าพวกเขา "ล้มเหลวในการนำมาซึ่งความสนุกสนานที่แท้จริง"

บรรดานักวิจารณ์ติเตียนกราฟิกของเกมและประสิทธิภาพทางเทคนิค แม้ว่าทาง*คีนเกมเมอร์*จะยกย่องการออกแบบเครื่องบินก็ตาม โดยโอกลีย์แห่งเว็บไซต์*ทรูอะชีฟเมนส์*ยกย่องกราฟิกสิ่งแวดล้อม แม้ว่าจะสังเกตเห็นปัญหาบางอย่างเกี่ยวกับการออกแบบกองกำลังของศัตรู ขณะที่วอล์กเกอร์จากเว็บไซต์*ร็อก, เปเปอร์, ช็อตกัน* ติเตียนกราฟิกของเกมโดยอธิบายว่า "ทื่อและกิ๊กก๊อก" ส่วนอาร์เตโรจากเว็บไซต์*ไอจีเอ็น สเปน* ระบุปัญหาอัตราเฟรมบางอย่าง โดยเฉพาะอย่างยิ่งในขณะที่เล็ง และเพเปกจาก*เอกซ์บอกซ์ทาเวิร์น*พบปัญหากล้องบางอย่างระหว่างการต่อสู้ รวมทั้งความล่าช้าระหว่างการแข่งแบบหลายผู้เล่น ซึ่งเดอซีเร คลารี จาก*เจเนอเรชันเอกซ์บอกซ์*รู้สึกว่าปัญหาด้านประสิทธิภาพของเกมนั้นสามารถให้อภัยได้ เมื่อพิจารณาจากงบประมาณที่จำกัดของผู้พัฒนา

อ้างอิง
-------

1. 1 2 3  Dileva, Adam (7 February 2018). "Flying Tigers: Shadows Over China Review (Xbox One)". *XboxAddict*. เก็บจากแหล่งเดิมเมื่อ 12 February 2018. สืบค้นเมื่อ 4 November 2019.
2. 1 2 3 4 5  Ogley, Andrew (30 January 2018). "Flying Tigers: Shadows Over China Review". *TrueAchievements*. เก็บจากแหล่งเดิมเมื่อ 1 February 2018. สืบค้นเมื่อ 4 November 2019.
3. 1 2 3 4  Pepek, Joe (15 January 2018). "Flying Tigers: Shadows Over China Review". *Xbox Tavern*. เก็บจากแหล่งเดิมเมื่อ 4 November 2019. สืบค้นเมื่อ 4 November 2019.
4. ↑  "Flying Tigers: Shadows Over China". *Gry Online* (ภาษาโปแลนด์). Gry-Online S.A. เก็บจากแหล่งเดิมเมื่อ 4 November 2019. สืบค้นเมื่อ 4 November 2019.
5. ↑  Jones, John Paul (27 March 2015). "WWII air combat title, Flying Tigers: Shadows Over China". *GameWatcher*. เก็บจากแหล่งเดิมเมื่อ 28 March 2015. สืบค้นเมื่อ 4 November 2019.
6. ↑  Smutný, Aleš (20 August 2015). "Letecká arkáda Flying Tigers: Shadows Over China vstupuje do early accessu" [Flying Tigers: Shadows Over China enters early access]. *Games.cz*. เก็บจากแหล่งเดิมเมื่อ 22 August 2015. สืบค้นเมื่อ 4 November 2019.
7. ↑  "Flying Tigers: Shadows Over China leaves Early Access, full release now available worldwide" (Press release). Sweden: Gamasutra. 29 May 2017. เก็บจากแหล่งเดิมเมื่อ 4 November 2019. สืบค้นเมื่อ 4 November 2019.
8. ↑  Luis, Jorge (16 October 2017). "Flying Tigers: Shadows Over China readies for take-off on Xbox One". *Gambit Magazine*. เก็บจากแหล่งเดิมเมื่อ 20 February 2018. สืบค้นเมื่อ 4 November 2019.
9. ↑  Sheehan, Gavin (29 December 2017). "Flying Tigers: Shadows Over China Gets An Xbox One Release Date". *Bleeding Cool*. Avatar Press. เก็บจากแหล่งเดิมเมื่อ 5 March 2018. สืบค้นเมื่อ 4 November 2019.
10. ↑  "Flying Tigers: Shadows Over China Official Soundtrack streaming worldwide on all major music services" (Press release). Sweden: Ace Maddox. 10 January 2019. เก็บจากแหล่งเดิมเมื่อ 4 November 2019. สืบค้นเมื่อ 4 November 2019.
11. 1 2  "Flying Tigers: Shadows Over China for Xbox One Reviews". *Metacritic*. CBS Interactive. เก็บจากแหล่งเดิมเมื่อ 11 February 2018. สืบค้นเมื่อ 2 November 2019.
12. 1 2  Clary, Desirée (13 January 2018). "Análisis de Flying Tigers: Shadows over China" [Analysis of Flying Tigers: Shadows over China]. *Generación Xbox* (ภาษาสเปน). Grupo GX. เก็บจากแหล่งเดิมเมื่อ 15 January 2018. สืบค้นเมื่อ 4 November 2019.
13. 1 2 3 4  Artero, Javier (12 January 2018). "Flying Tigers: Shadows Over China - Análisis" [Flying Tigers: Shadows Over China - Analysis]. *IGN Spain* (ภาษาสเปน). Ziff Davis. เก็บจากแหล่งเดิมเมื่อ 12 January 2018. สืบค้นเมื่อ 4 November 2019.
14. 1 2  Santuana, Carlos (15 January 2018). "Flying Tigers: Shadows Over China Review". *TheXboxHub*. เก็บจากแหล่งเดิมเมื่อ 15 January 2018. สืบค้นเมื่อ 4 November 2019.
15. 1 2 3 4  Walker, John (4 May 2016). "Impressions: Flying Tigers - Shadows Over China". *Rock, Paper, Shotgun*. Gamer Network. เก็บจากแหล่งเดิมเมื่อ 5 May 2016. สืบค้นเมื่อ 4 November 2019.
16. ↑  "Ace Maddox' Flying Tigers: Shadows Over China 50% OFF on the Xbox Store in celebration of one year anniversary" (Press release). Sweden: Ace Maddox. 11 January 2019. เก็บจากแหล่งเดิมเมื่อ 4 November 2019. สืบค้นเมื่อ 4 November 2019.
17. ↑  Szlavik, David (12 January 2018). "Flying Tigers: Shadows Over China — Game Review". *Clubit TV*. เก็บจากแหล่งเดิมเมื่อ 4 November 2019. สืบค้นเมื่อ 4 November 2019.
18. 1 2 3  Fern, Austin (7 June 2017). "Flying Tigers: Shadows Over China Review". *Keen Gamer*. เก็บจากแหล่งเดิมเมื่อ 8 June 2017. สืบค้นเมื่อ 4 November 2019.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ ***ฟลายอิงไทเกอส์: แชโดส์โอเวอร์ไชนา***

* เว็บไซต์ทางการ